Saya mau tau Sajarah ngaran-ngaran palanit dari Palanit. Jelaskan dalam bahasa banjar

Lima palanit paling parak ka Matahari salain Bumi (Mirkurius, Pinus, Mars, Jupitir wan Saturnus) sudah tahuan urang pas jaman dahulu karna marika sabarataan kawa malihat lawan mata tilanjang. Banyak bangsa di dunia nini baisi ngaran saurang gasan masing-masing palanit. Pas abat ka 6 SM, bangsa Yunani mambarii ngaran Stilbon(Camarlang) gasan Palanit Mirkurius, Pyoroeis (baapi) gasan Mars, Phaeton (Mancilang) gasan Jupitir, Phainon (Basinar) gasan Saturnnus. Khusus palanit Pinus baisi dua ngaran yaitu Hesperos (bintang kamarian) wan Phosphoros (pambawa cahaya). Hal nini tarjadi karna dahulu palanit Pinus nang mancungul pas subuh baisukan wan kamarian dianggap sabagai dua ubjik nang balain.

Pas abat ka 4 SM, Aristoteles mamparkanalakan ngaran-ngaran diwa dalam mitulugi gasan palanit-palanit ninih. Hermes jadi ngaran Mirkurius, Ares gasan Mars, Zeus gasan Jupitir, Kronos gasan Saturnus wan Aphrodite gasan Pinus.

Pas masa salanjunya dimana kabudayaan Rumawi manjadi labih barjaya disbanding Yunani, sabarataan palanit dialihakan jadi ngaran-ngaran diwa buhannya. Kabatulan diwa-diwa dalam mitulugi Yunani baisi padanan dalam mitulugi Rumawi sahingga palanit-palanit tarsabut dingarani lawan ngaran nang kita katahui wayahini. Hingga masa wayahini, tradisi pangaranan palanit menggunaakan ngaran diwa dalam mitulugi Rumawi masih balanjut. Tapi damikian pas palanit ka 7 ditamuakan, palanit ninih dingarani Uranus nang marupaakan diwa Yunani. Dingarani Uranus karna Uranus adalah abahnya Krunus (Saturnus). Mitulugi Rumawi saurang kada baisi padanan gasan dewa Uranus. Palanit ka 8 dingarani Niptunus, diwa laut dalam mitulugi Rumawi.